钦定古今图书集成/明伦汇编/氏族典/第251卷 > 张玮
## 钦定古今图书集成/明伦汇编/氏族典/第251卷 > 张玮

按《明外史张玮传》：“玮字席之，武进人。少孤，家酷贫，取
糠秕自给，不屑轻受人一饭。万历四十年，举应天乡
试第一。越七年，成进士，授户部主事，调兵部职方，历
郎中，出为广东提学佥事。大吏建魏忠贤祠，欲玮撰
《上梁文》，遂引疾去。崇祯二年，起江西参政，历福建、山
东副使，召为尚宝卿，进太仆少卿。坐事调南京大理”
丞，引疾去。久之，起应天府丞。迁南京光禄卿，召为右
佥都御史。已而左副都御史房可壮下狱，以玮代之。
玮素有清望，与左都御史刘宗周、左佥都御史金光
辰并总宪纪，台中肃然。以病谢归，卒。福王时，谥《清惠》。